Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 731

3. Szakmai gyakorlat A szobrász a gyakorlatban legyen képes: — különböző plasztikai munkák (érem, plakett, dombormú, portré, figura) rajzi tervezésére és anyagban történő kivitelezésére, — mintázószerszámok készítésére, — alapműveletek (mintázás, gipszöntés, faragás, lemezdomborítás, cizellálás, reszelés, forrasztás) elvégzésére, — plasztikák, plasztikai tárgyak egyedi és sokszorosítással való elkészítésére, — sokszorosításhoz használt darabformák, enyvformák, szilikongumi-formák elkészítésére, — a gyakorlati munka elvégzéséhez szükséges kézi- és gépi szerszámok szakszerű használatára, — a munka- és környezetvédelmi előírások betartására. A szobrász (díszítőszobrász) a gyakorlatban legyen képes: — a munkafolyamatok (egyedi és sorozatgyártási technológiával készülő) megtervezésére és előkészítésére, — a műszaki dokumentációk használatára és készítésére, — különféle húzósablonok és segédszerszámok készítésére, — különböző keresztmetszetű húzott párkányok, díszlécek, forgástestek, — stilárisan pontos ornamentikák (díszítőminták): akantuszlevél, girlandok, egyéb levéldíszek, — kisplasztikák, portrék, szobrok modelljének elkészítésére, — egyszerű gipsz, műanyag, enyv és cement kötőanyagú gyártóformák, — különböző típusú és anyagú formából üreges vagy tömör öntvények előállítására, — sérült, elhasználódott, hiányos díszítmények javítására, restaurálására, 2001/87. szám — késztermékek szakszerű tárolására, utókezelésére, rendeltetési helyén való beépítésére, felületkezelésére, — gazdaságos, anyagtakarékos kivitelezésre, — a gyakorlati munka elvégzéséhez szükséges kézi- és gépi szerszámok szakszerű használatára, — a munka- és környezetvédelmi előírások betartására. A szobrász (kőszobrász) a gyakorlatban legyen képes: — a munkadarab jellegének, beépítésének, elhelyezésének megfelelő kőanyag kiválasztására, ellenőrzésére, — síkfelületek, tagozatok, forgástestek szerkesztésére, jelölésére és faragására, — modellkészítésre másolási eljárásokhoz, — másolási, nagyítási, kicsinyítési eljárások elvégzésére, — a pontozógép szakszerű használatára, — stilárisan pontos díszítőelemek mintázására, faragására, — egyszerű és bonyolultabb épületszerkezeti részek, emlékműelemek faragására, felület-megmunkálására és elhelyezésére, — irányítással teljes, önállóan restaurálási részfeladatok elvégzésére, — kőjavító-eljárások szakszerű alkalmazására, — a kőfaragáshoz szükséges kéziszerszámok és gépi berendezések szakszerű használatára, — munka- és környezetvédelmi előírások betartására.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes